[{"text_idx": "#000000", "text": "Vormeliso\u0303itjast tippinvestoriks \u2013 Marek Kiisa"}, {"text_idx": "#000001", "text": "Marek Kiisa nipid iduinvesteeringute valimiseks"}, {"text_idx": "#000003", "text": "Riskikapitalifondi Nordic Ninja kaasasutaja Marek Kiisa ra\u0308a\u0308kis InvesteerimisFestivalil, et idufirmade puhul on ko\u0303ige ta\u0308htsam asutaja suutlikkus rasketes olukordades toime tulla ja vajaduse korral suunda muuta."}, {"text_idx": "#000004", "text": "Endise vormeliso\u0303itjana vo\u0303rdleb Kiisa vo\u0303iduso\u0303itmist iduettevo\u0303tlusega, kus peab samamoodi sponsoritelt raha kaasama ja ennast mu\u0308u\u0308ma. O\u0303nneks vo\u0303i kahjuks ja\u0308i tal vormeliso\u0303itjana u\u0308hel hetkel raha kaasamata ja seeja\u0308rel suunas ta oma energia eneseharimisse ning 2019. aastal asutas Euroopa suurima Jaapani kapitalil po\u0303hineva su\u0308vatehnoloogiafondi Nordic Ninja."}, {"text_idx": "#000005", "text": "Sellest ja paljust muust saad kuulda ja vaadata la\u0308hemalt juba podcastis ja videos."}, {"text_idx": "#000007", "text": "Idufirmade valimisel on Kiisa po\u0303hifookus tiimil ja eelko\u0303ige asutajatel. Seeto\u0303ttu tuleb tema so\u0303nul teha po\u0303hjalik taustauuring. See ta\u0308hendab nii asutaja kohta guugeldamist kui ka suhtlemist temaga varem kokku puutunud inimestega. Kiisa so\u0303nul vo\u0303ib ku\u0308sida kasvo\u0303i asutaja enda ka\u0308est neli-viis inimest, kes on temaga kokku puutunud ja on valmis asutaja kohta ra\u0308a\u0308kima."}, {"text_idx": "#000008", "text": "Investor peab Kiisa na\u0308gemusel oma portfellis olevatele idudele ise panuse andma ja leidma aja asutajatega regulaarseteks kohtumisteks. Kiisa toonitab u\u0308le, et idude osakaal vo\u0303iks moodustada maksimaalselt 10-20 protsenti sinu koguportfellist."}, {"text_idx": "#000009", "text": "Asutaja ideaalidest to\u0303i Kiisa va\u0308lja GrabCADi asutaja Hardi Meybaumi. Pa\u0308rast Meybaumiga kohtumist oli Kiisal raske ja\u0308rgmisi investeeringuid teha, kuna latt oli tema so\u0303nul juba nii ko\u0303rgele seatud. Asutajatu\u0308u\u0308pidest eelistab Kiisa eelko\u0303ige noori ja energilisi. \u201cVanemal po\u0303lvkonnal on hirm asju valesti teha, nooremal seda ei ole,\u201d so\u0303nab ta."}, {"text_idx": "#000010", "text": "Asutaja peab ka rasketel hetkedel tegema julgeid otsuseid ja vajadusel tegema pivoti ehk a\u0308risuuna muutuse. Ta\u0308htis on asutaja to\u0308o\u0308kus ja vo\u0303imekus asjad lihtsalt a\u0308ra teha, arutles ta."}, {"text_idx": "#000011", "text": "Kiisa soovitab otsida endale mentorid, kellelt saab rasketes olukordades no\u0303u ku\u0308sida. Samamoodi tuleb investorina asutajate jaoks sellistes olukordades olla kasvo\u0303i psu\u0308hholoogi eest. Kiisa jaoks on hindamatu mentor olnud Toivo Annus, kes u\u0308le-eelmisel aastal meie seast lahkus."}, {"text_idx": "#000015", "text": "U\u0308hine ka investorite Facebooki grupiga, et osaleda aruteludes ja saada po\u0303nevat infot \nInvestorile kasulikud exceli po\u0303hised to\u0308o\u0308riistad leiad siit: \nKiika, milliseid keskkondi Investeerimisklubi eestvedajad soovitavad: "}]